Izziņa par atzinumos sniegtajiem iebildumiem

|  |
| --- |
| Ministru kabineta noteikumu projekts “Grozījumi Ministru kabineta 2015. gada 14. aprīļa noteikumos Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem" |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| - | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 24.03.2021., 13.04.2021., 27.04.2021. |
|  |  |
| Saskaņošanas dalībnieki | Finanšu ministrija |
|    | Tieslietu ministrija |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus  |  | Finanšu ministrijas, Tieslietu ministrijas |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | ­ | **Finanšu ministrija (26.04.2021.)**Ņemot vērā, ka grozījumi likumā “Par akcīzes nodokli”, kas pieņemti Saeimā 2020.gada 17.decembrī un  kuri stājās spēkā 2021.gada 1.februārī likuma 14.panta 2.2 daļā, lūdzam noteikumu projektu papildināt ar punktu, kurš aizstātu 1.1.apkašpunktā vārdus “ir pievienota no rapšu sēklu eļļas iegūta biodīzeļdegviela” ar vārdiem “ir pievienota biodīzeļdegviela, kas pilnībā iegūta no biomasas, vai parafinizēta dīzeļdegviela, kas iegūta no biomasas”. | **Ņemts vērā.**Noteikumu projekts papildināts ar jaunu punktu. | Noteikumu projekta 1.punkts: “1. Aizstāt 1.1. apakšpunktā vārdus “ir pievienota no rapšu sēklu eļļas iegūta biodīzeļdegviela” ar vārdiem “ir pievienota biodīzeļdegviela, kas pilnībā iegūta no biomasas, vai parafinizēta dīzeļdegviela, kas iegūta no biomasas”.” |
| 2. | ­ | **Finanšu ministrija (26.04.2021.)**Lai lauksaimniecības produkcijas ražotājiem nebūtu jāpieprasa tiesības iegādāties avansā marķēto dīzeļdegvielu arī 2022.gada pavasarī, noteikumu projektu nepieciešams papildināt arī 31.10 punktu šādā redakcijā:“31.10 Ja lauksaimniecības produkcijas ražotājam, kurš ir pieteicies marķētās  dīzeļdegvielas piešķiršanai saskaņā ar šo noteikumu 31.5 punktu un to ir izmantojis 2020./2021. saimnieciskajā gadā, Lauku atbalsta dienests, pieņemot lēmumu par piešķiramās marķētās dīzeļdegvielas daudzumu 2021./2022. saimnieciskajā gadā, to samazina atbilstoši avansā izmantotajam apjomam, lēmumā norādot piešķirtās marķētās dīzeļdegvielas apjoma samazināšanas iemeslu. Lauksaimniecības produkcijas ražotājs vairs nav tiesīgs pieteikties uz citiem marķētās dīzeļdegvielas apjomiem līdz brīdim, kad tiek uzsākta pieteikumu iesniegšana marķētās dīzeļdegvielas iegādei 2022./2023. saimnieciskajam gadam”. | **Ņemts vērā.**Pārejas noteikumu 31.5, 31.6, 31.7, 31.8 un 31.9 punkts svītrots no noteikumu projekta. | ­ |
| 3. | ­ | **Finanšu ministrija (26.04.2021.)**Lai rastu ilgtspējīgu risinājumu turpmākos saimnieciskos gados ar tiesībām lauksaimniecības produkcijas ražotajiem iegādāties marķēto dīzeļdegvielu, noteikumu projektam ir nepieciešams  Ministru kabineta sēdes protokollēmuma projektu, kura tiktu ietverts uzdevums Zemkopības ministrijai šādā redakcijā:“Zemkopības ministrijai līdz 2021.gada 30.jūnijam sagatavot un iesniegt Ministru kabinetā konceptuālo ziņojumu par esošo sistēmu, tajā apzinātajām nepilnībām un piedāvātiem risinājumiem ilgtermiņam, kas lauksaimniecības produkcijas ražotājiem marķētas dīzeļdegvielas iegādes sistēmu padarītu ilgtspējīgu, ņemot vērā identificēto problēmu, ievērojot noteikumu, ka piedāvātais risinājums nerada ietekmi uz nākošajā saimnieciskajā gadā iegādājamās marķētās dīzeļdegvielas apjomu, vienlaikus paredzot, ka akcīzes nodokļa atvieglojuma ietekme uz valsts budžetu būtu fiskāli neitrāla turpmākajos saimnieciskajos gados.  | **Ņemts vērā.**Pārejas noteikumu 31.5, 31.6, 31.7, 31.8 un 31.9 punkts svītrots no noteikumu projekta. | ­ |
| 4. | ­ | **Finanšu ministrija (30.03.2021.)**Ņemot vērā noteikumu projekta anotācijā minēto, ir secināts, ka uz 2021.gada 19.martu 2 580 lauksaimniecības produkcijas ražotāji ir pilnībā izlietojuši 2020./2021. saimnieciskajam gadam, kas noslēgsies 2021. gada 30. jūnijā, piešķirto marķēto dīzeļdegvielu. Saskaņā ar noteikumu projekta 7.punktu, kas papildina noteikumus ar 31.5 punktu, ar kuru tiek paredzētas tiesības piešķirt ne vairāk kā 50% ampērā marķēto lauksaimniecībā izmantojamo dīzeļdegvielu avansā uz nākamā saimnieciskā gadā, kas sāksies 2021.gada 1.jūlijā, rēķina. Šādi rīkojoties tas atkal var novest pie līdzīgas situācijas atkārtošanās 2022. gada pavasarī, kad atsevišķiem lauksaimniecības produkcijas ražotājiem pietrūks dīzeļdegviela nepieciešamajiem lauksaimniecības darbiem un, iespējams, jau lielākam lauksaimnieku lokam.**Finanšu ministrija (30.03.2021.)**Pēc Finanšu ministrijas aprēķiniem līdzšinējā akcīzes nodokļa atvieglojuma piemērošanas politikas pēdējā saimnieciskajā gadā (2019./2020.) fiskālā ietekme uz valsts budžetu tikai no akcīzes nodokļa bija apmēram 48 milj. *euro*. Līdz ar to, lai nepalielinātu akcīzes nodokļa atvieglojuma slogu uz valsts budžetu un tas nepārsniegtu iepriekšējā saimnieciskā gada līmeni, tad būtu nepieciešams pārskatīt atsevišķās nozares, kurās līdz šim piešķirtais dīzeļdegvielas apjoma limits uz vienu hektāru ir objektīvi par zemu, kā arī vienlaikus paaugstināt nodokļa likmes procentuālo attiecību (15% no standarta likmes par dīzeļdegvielu) uz augstāku attiecību, piemēram, 20% vai pat 25%, attiecīgi sagatavojot priekšlikumus grozījumiem likumā “Par akcīzes nodokli”. **Finanšu ministrija (30.03.2021.)**Tādējādi, kamēr nav veiktas atzinuma 3.punktā minētas darbības un, lai novērstu situācijas, kad regulāri atsevišķiem lauksaimniecības produkcijas ražotājiem uz saimnieciskā gada beigām, kas sakrīt par pavasara sējas darbiem, nav iespējams vairs iegadāties marķēto dīzeļdegvielu, jo piešķirtās dīzeļdegvielas apjoms jau ir izņemts, nav atbalstāms Zemkopības ministrijas izstrādātais noteikumu projekts.**Finanšu ministrija (30.03.2021.)**Papildus uzskatām, ka ir nepieciešams arī pārskatīt atsevišķās lauksaimniecības nozarēs piešķiramā dīzeļdegvielas apjoma limitu uz vienu hektāru, piemēram, lopkopībā vai dažādu dārzeņu, piemēram, kartupeļu audzēšanā, kur lielāks degvielas patēriņš uz vienu hektāru ir objektīvs un pamatots ar veicamajām darbībām uz lauka vai  lopkopībā, kur dīzeļdegviela tiek patērēta 365 dienas gadā, vienlaikus nepalielinot akcīzes nodokļa atvieglojuma sloga apmēru uz valsts budžetu. Līdz ar to šajā sakarā vēlamies vērst Zemkopības ministrijas uzmanību uz to, ka iespējams būtu jāsagatavo konceptuāls/informatīvais ziņojums par lauksaimniecībā izmantojamās dīzeļdegvielas pieejamības sistēmas sakārtošanu ilgtermiņā, lai akcīzes nodokļa atvieglojums lauksaimniekiem piešķirtajai dīzeļdegvielai būtu ilgtspējīgs. | **Panākta vienošanās**Noteikumu projekts **paredz iespēju uz vienu gadu, t.i., tikai 2021. gadā, lauksaimniecības produkcijas ražotājiem nodrošināt tiesības saņemt marķētas dīzeļdegvielas daudzumu avansā** par 2021./2022. saimniecisko gadu ne vairāk kā 50 procentu apmērā no 2020./2021. saimnieciskajā gadā piešķirtā marķētas dīzeļdegvielas kopējā daudzuma, lai lauksaimniecības produkcijas ražotājiem samazinātu izdevumus par marķētas dīzeļdegvielas iegādi brīdī, kad aktīvi notiek lauksaimniecībā izmantojamās zemes apstrādes un sējas darbi. Noteikumu projekta **mērķis ir atrisināt situāciju** **šajā 2021. gadā, lai līdz 2021. gada 30. jūnijam** lauksaimniecības produkcijas ražotāji varētu iegādāties marķētu dīzeļdegvielu ar samazinātu akcīzes nodokļa likmi.Beigu pieteikšanās termiņš marķētās dīzeļdegvielas saņemšanai avansā ir 2021. gada 24. maijs.Tā kā noteikumu projekts paredz iespēju marķēto dīzeļdegvielu piešķirt avansā vienīgi 2021. gadā, tad grozījumu izdarīšana likumā “Par akcīzes nodokli”, pārskatot dīzeļdegvielas limitus un pārskatot akcīzes nodokļa atvieglojuma apmēru, nav nepieciešama. | ­ |
| 2. | ­- | **Finanšu ministrija (23.03.2021.)**Ņemot vērā to, ka no MK noteikumu Nr. 194 3. punkta nav skaidrs, vai MK noteikumu ietvaros ir atļauta vai aizliegta kumulācija, lūdzam veikt grozījumus MK noteikumu Nr. 194 3. punktā, skaidri nosakot, vai kumulācija MK noteikumu Nr. 194 ietvaros ir atļauta vai aizliegta. Vienlaikus, ņemot vērā to, ka praksē arvien biežāk tiek konstatēta nekorekta izpratne par kumulācijas normu ievērošanu, attiecīgi tajos gadījumā, ja kumulācija MK noteikumu Nr. 194 ietvaros tiek pieļauta, lūdzam paredzēt arī nosacījumus tās kontrolei. Ievērojot minēto, lūdzam papildināt noteikumu projektu ar nosacījumiem, kā atbalsta sniedzējs pirms komercdarbības atbalsta piešķiršanas pārliecināsies par kumulācijas normu korektu izpratni no atbalsta pretendenta puses un kādi dokumenti atbalsta pretendentam būs jāiesniedz, lai attiecīgo izvērtējumu atbalsta sniedzējs varētu veikt. Vēršam uzmanību, ka, plānojot apvienot atbalstu, atbalsta pretendentam ir jāiesniedz visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu un intensitāti. | **Ņemts vērā.**Noteikumu 3.punkts izteikts jaunā redakcijā. | Noteikumu projekta 2.punkts: “2. Izteikt 3. punktu šādā redakcijā:"3. Samazināto akcīzes nodokļa likmi attiecībā uz vienām un tām pašām attiecināmajām izmaksām nedrīkst kumulēt ar valsts atbalstu citā atbalsta programmā vai individuālā atbalsta projektā, tostarp *de minimis* atbalstu, neatkarīgi no finansējuma avota." |
| 3.  | ­- | **Finanšu ministrija (23.03.2021.)**Ņemot vērā to, ka no MK noteikumiem Nr. 194 nav skaidrs, kurš brīdis būtu uzskatāms par atbalsta piešķiršanas dienu, lai, tai skaitā korekti izpildītu MK noteikumu Nr. 194 14.1 punktā noteikto pienākumu un noteiktu brīdi, uz kuru jābūt izvērtētai atbalsta pretendenta atbilstībai visām attiecīgajām Komisijas regulas Nr. 651/2014 prasībām, it īpaši ņemot vērā noteikumu projekta 2. punktā paredzētos grozījumus MK noteikumu Nr. 194 31.5 punktā, lūdzam papildināt noteikumu projektu ar papildus normu, kas noteiktu atbalsta piešķiršanas dienu. Vēršam Jūsu uzmanību, ka saskaņā ar Komisijas regulas Nr. 651/2014 2. panta 28. punktu atbalsta piešķiršanas diena ir diena, kad saņēmējam saskaņā ar piemērojamo valsts tiesisko regulējumu ir nodotas likumīgās tiesības saņemt atbalstu. | **Ņemts vērā.**Noteikumu projekts papildināts ar 2. punktu un precizēts 7. punkts. | Noteikumu projekta 3.punkts:“3. Papildināt noteikumus ar 14.2 punktu šādā redakcijā: "14.2 Par atbalsta piešķiršanas dienu uzskatāma diena, kad Lauku atbalsta dienests pieņēmis šo noteikumu 13.7. apakšpunktā minēto lēmumu." |
| 4. | - | **Finanšu ministrija (23.03.2021.)**Ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), lūdzam papildināt noteikumu projektu ar punktu, kas paredz komercdarbības atbalsta atgūšanu kopā ar procentiem, ja ir pārkāptas Komisijas regulas Nr. 651/2014 prasības, piemēram, šādā redakcijā:“Ja tiek pārkāptas Komisijas regulas Nr. 651/2014 prasības, atbalsta saņēmējam ir pienākums atmaksāt atbalsta sniedzējam visu projekta ietvaros saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.”**Finanšu ministrija (31.03.2021.)**Noteikumu projekta 4.punkts paredz, ka Valsts ieņēmumu dienests, pamatojoties uz Lauku atbalsta dienesta sniegto informāciju, pieņem lēmumu par nelikumīgā valsts atbalsta atgūšanu. Nelikumīgā valsts atbalsta apmēru aprēķina kā starpību starp likuma "Par akcīzes nodokli" 14. panta pirmās daļas 4. punktā noteikto likmi un 14. panta 2.2 daļā noteikto likmi, pieskaitot nokavējuma naudu un procentus atbilstoši šo noteikumu 21.1 punktam. Savukārt noteikumu projekts ir papildināts ar 21.1 punktu, kas paredz, ja tiek konstatēts, ka pārkāptas šajos noteikumos minētās prasības valsts atbalsta saņemšanai, lauksaimniecības produkcijas ražotājam ir pienākums iemaksāt valsts budžetā visu šo noteikumu ietvaros saņemto nelikumīgo valsts atbalsta summu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.”Lai Valsts ieņēmumu dienests varētu korekti aprēķināt nelikumīgā valsts atbalsta apmēru, ir nepieciešams precizēt noteikumu projekta 3.punktu, norādot aprēķina formulu, līdzīgi, kā tas tika iestrādāts Ministru kabineta 2017. gada 4. aprīļa noteikumos Nr.199 "Noteikumi par dabasgāzes apriti un akcīzes nodokļa piemērošanas kārtību". | **Ņemts vērā.**Noteikumu projekts papildināts ar 3. un 4.punktu.**Ņemts vērā.**Precizēts noteikumu projekta 3. punkts. | Noteikumu projekta 4.punkts: “4. Papildināt noteikumus ar 21.1 punktu šādā redakcijā:"21.1 Ja tiek konstatēts, ka ir pārkāptas šajos noteikumos minētās prasības par valsts atbalsta saņemšanu, lauksaimniecības produkcijas ražotājam ir pienākums iemaksāt valsts budžetā visu saskaņā ar šiem noteikumiem saņemto nelikumīgo valsts atbalsta summu kopā ar procentiem, ko aprēķina pēc šādas formulas:”Noteikumu projekta 5.punkts: “5. Izteikt noteikumu 23. punktu šādā reakcijā:"23. Valsts ieņēmumu dienests, pamatojoties uz Lauku atbalsta dienesta sniegto informāciju, pieņem lēmumu par nelikumīgā valsts atbalsta atgūšanu. Nelikumīgā valsts atbalsta apmēru aprēķina kā starpību starp summu, kas būtu maksājama valsts budžetā, piemērojot likuma "[Par akcīzes nodokli](https://likumi.lv/ta/id/81066-par-akcizes-nodokli)" [14. panta](https://likumi.lv/ta/id/81066-par-akcizes-nodokli#p14) pirmās daļas 4. punktā noteikto likmi, un summu, kas samaksāta, piemērojot likuma "[Par akcīzes nodokli](https://likumi.lv/ta/id/81066-par-akcizes-nodokli)"[14. panta](https://likumi.lv/ta/id/81066-par-akcizes-nodokli#p14) 2.2 daļā noteikto likmi. Nelikumīgā valsts atbalsta un procentu summu, kas aprēķināta atbilstoši šo noteikumu 21.1 punktam, lauksaimniecības produkcijas ražotājs samaksā valsts budžetā 30 dienu laikā pēc Valsts ieņēmumu dienesta lēmuma saņemšanas. Ja lauksaimniecības produkcijas ražotājs lēmumā norādītajā termiņā nesamaksā aprēķināto nelikumīgā valsts atbalsta un procentu summu, to piedzen nodokļu administrēšanas jomu regulējošajos normatīvajos aktos noteiktajā kārtībā." |
| 5. | Noteikumu projekta 2.punkts. | **Tieslietu ministrija (18.03.2021)**Saistībā ar projekta 2. punktā izteikto noteikumu 31.8 punkta regulējumu, pirmkārt, lūdzam norādīt informēšanas pienākuma termiņu, tādējādi nodrošinot skaidru tiesību normu. Otrkārt, lūdzam sniegt skaidrojumu, kādas tiesiskās sekas var rasties lauksaimniecības produkcijas ražotājam, kad attiecīgā informācija nonākusi Valsts ieņēmumu dienesta rīcībā. Ja minētās tiesiskās sekas nav atrunātas citos normatīvajos aktos, lūdzam attiecīgi papildināt projektu, tādējādi nodrošinot skaidru un nepārprotamu tiesisko regulējumu. | **Ņemts vērā.**Precizēts noteikumu projekta 7. punktā izteiktā noteikumu 31.8 punkta regulējums, norādot informēšanas pienākuma termiņu – vienu mēnesi.Ministru kabineta 2015. gada 14. aprīļa noteikumu Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem” 23. punktā ir noteikts, ka Valsts ieņēmumu dienests, pamatojoties uz Lauku atbalsta dienesta sniegto informāciju, pieņem lēmumu par akcīzes nodokļa aprēķinu. Akcīzes nodokli aprēķina kā starpību starp likuma "[Par akcīzes nodokli](https://likumi.lv/ta/id/81066-par-akcizes-nodokli)" [14. panta](https://likumi.lv/ta/id/81066-par-akcizes-nodokli#p14) pirmās daļas 4. punktā noteikto likmi un [14. panta](https://likumi.lv/ta/id/81066-par-akcizes-nodokli#p14) 2.2 daļā noteikto likmi. Aprēķināto akcīzes nodokļa summu lauksaimniecības produkcijas ražotājs samaksā valsts budžetā 30 dienu laikā pēc Valsts ieņēmumu dienesta lēmuma saņemšanas. Ja lauksaimniecības produkcijas ražotājs lēmumā norādītajā termiņā nesamaksā aprēķināto akcīzes nodokļa summu, attiecīgo akcīzes nodokļa summu un nokavējuma naudu, ko aprēķina likuma "[Par nodokļiem un nodevām](https://likumi.lv/ta/id/33946-par-nodokliem-un-nodevam)" noteiktajā kārtībā, piedzen nodokļu administrēšanas jomu regulējošajos normatīvajos aktos noteiktajā kārtībā.Tādējādi, ja tiks konstatēts, ka lauksaimniecības produkcijas ražotājam avansā iegādātais marķētas dīzeļdegvielas daudzums pārsniedz šo noteikumu 13.7.3. apakšpunktā minēto marķētas dīzeļdegvielas daudzumu, par pārsniegto daudzumu būs jāsamaksā akcīzes nodoklis atbilstoši Valsts ieņēmumu dienesta lēmumam. |  |
| 6. | Noteikumu projekta anotācijas I sadaļas 2.punkta teksts. | **Finanšu ministrija (23.03.2021.)**Papildus vēlamies vērst uzmanību uz noteikumu projekta anotācijas I. sadaļas 2. punktā minēto, kad saimnieciskais gads tuvojas beigām, daļa lauksaimniecības produkcijas ražotāju parasti jau ir izlietojuši visu saimnieciskajam gadam piešķirto marķētās dīzeļdegvielas daudzumu, tādēļ daļa ražotāju ir spiesti iegādāties marķētu dīzeļdegvielu ar pilnu akcīzes nodokļa likmi. Vēlamies uzsvērt, ka marķēta dīzeļdegviela ar pilnu akcīzes likmi netiek realizēta, ja dīzeļdegvielai nepiemēro akcīzes nodokļa atvieglojumu vai atbrīvojumu, tad tā nav jāmarķē. | **Ņemts vērā.**Precizēts noteikumu projekta anotācijas I sadaļas 2. punkta teksts. | Noteikumu projekta anotācijas I sadaļas 2.punkta teksts. |
| 7. | Noteikumu projekta anotācijas III sadaļa. | **Finanšu ministrija (23.03.2021.)**Sākotnēji Ministru kabineta 2015. gada 14. aprīļa noteikumu Nr. 194 “Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem” (turpmāk - MK noteikumi Nr.194) redakcija, kas pieņemta 14.04.2015. (stājās spēkā ar 01.07.2015.), paredzēja, ka lauksaimnieks var saņemt 75% dīzeļdegvielas no kārtējā saimnieciskā gada (no 1. jūlija līdz 30. jūnijam) apjoma. Par atlikušo marķētas dīzeļdegvielas atlikušo daudzumu Lauku atbalsta dienests (LAD) pieņēma lēmumu piešķirt tiesības iegādāties līdz kārtējā gada 30. oktobrim.Ar grozījumiem MK noteikumos Nr. 194 tika noteikts, ka marķētās dīzeļdegvielas daudzums, ko lauksaimniecības produkcijas ražotājs ir tiesīgs iegādāties no kārtējā gada 1. jūlija līdz kārtējā gada 30. novembrim, ir ne vairāk kā 90 procentu apmērā no saimnieciskā gadā piešķirtā marķētās dīzeļdegvielas daudzuma. Finanšu ministrija (turpmāk – FM) savā atzinumā (08.02.2017.) norādīja, ka nav sniegts pamatojums, kā arī sekojošajā FM atzinumā (06.03.2017.) izteica bažas, ka šādi rīkojoties, var nepietikt marķētas dīzeļdegvielas pavasara darbiem. Savukārt pēdējā FM atzinumā (08.03.2017.) tika lūgts papildināt noteikumu projekta anotāciju ar aprakstu, kurās lauksamniecības nozarēs veidojas situācija, ka pirmajos piecos saimnieciskā gada mēnešos ir nepieciešams izņemt līdz 90 procentiem no kopējā saimnieciskajā gadā piešķirtā dīzeļdegvielas daudzuma, kā arī paskaidrot, kā tiek veikti lauksaimniecības darbi pavasara mēnešos, ja atlikušais marķētās degvielas apjoms ir nepietiekošs. Lūdzam paskaidrot arī, vai šādos gadījumos tiek iegādāta papildu dīzeļdegviela ārpus piešķirtā saimnieciskā gada limita un kurās nozarēs šāda situācija ir visvairāk novērojama.Ņemot vērā iepriekš minēto, ir secināts, ka šajā gadā pavasara darbiem atsevišķiem lauksaimniekiem nepietiek marķētās dīzeļdegvielas no esošajā saimnieciskajā gadā, kas noslēgsies 2021. gada 30. jūnijā, piešķirtā apjoma, un tiek lūgts minētajiem pavasara darbiem piešķirt marķēto lauksaimniecībā izmantojamo dīzeļdegvielu jau avansā uz nākamā saimnieciskā gadā rēķina. Šādi rīkojoties tas atkal var novest pie līdzīgas situācijas atkārtošanās 2022. gada pavasarī, kad atsevišķiem lauksaimniekiem pietrūks dīzeļdegviela nepieciešamajiem lauksaimniecības darbiem un, iespējams, jau lielākam lauksaimnieku lokam.ZM noteikumu projekta anotācijas II. sadaļas 1. punktā norāda, ka pēc Lauku atbalsta dienesta sniegtās informācijas, ik gadu līdz marta beigām aptuveni 2000 lauksaimnieku ir pilnībā izlietojuši saimnieciskajam gadam piešķirto marķēto dīzeļdegvielu. Tomēr šāds piedāvātais risinājums iegadāties avansā piešķirto dīzeļdegvielu pavasara sējas darbiem pēc būtības neatrisinās situāciju ar piešķirtās marķētās degvielas pietiekamību nākošajā saimnieciskajā gadā. Turklāt nav arī sīkāk analizēts, kādās lauksaimniecības nozarēs darbojas tie lauksaimnieki, kuriem regulāri pietrūkst piešķirtā marķētās dīzeļdegvielas apjoma, kā arī netiek analizēts, cik lietderīgi tiek izmantots jau šobrīd piešķirtais dīzeļdegvielas apjoms, vai tas netiek izmantots kravas transportam vai arī privātajos transportlīdzekļos.Līdz ar to, iespējams, ir nepieciešams arī pārskatīt atsevišķās lauksaimniecības nozarēs piešķiramā dīzeļdegvielas apjoma limitu uz vienu hektāru, piemēram, lopkopībā vai dažādu dārzeņu, piemēram, kartupeļu audzēšanā, kur lielāks degvielas patēriņš uz vienu hektāru ir objektīvs un pamatots ar veicamajām darbībām uz lauka vai lopkopībā, kur dīzeļdegviela tiek patērēta 365 dienas gadā.Pēc FM aprēķiniem līdzšinējā akcīzes nodokļa atvieglojuma piemērošanas politika pēdējā saimnieciskajā gadā (2019./2020.) valsts budžetam tikai no akcīzes nodokļa izmaksāja apmēram 48 milj. *euro*. Līdz ar to, lai nepalielinātu akcīzes nodokļa atvieglojuma slogu uz valsts budžetu un tas nepārsniegtu iepriekšējā saimnieciskā gada līmeni, tad būtu nepieciešams pārskatīt atsevišķās nozares, kurās līdz šim piešķirtais dīzeļdegvielas apjoma limits uz vienu hektāru ir objektīvi par zemu, kā arī vienlaikus paaugstināt nodokļa likmes procentuālo attiecību (15% no standarta likmes par dīzeļdegvielu) uz augstāku attiecību, piemēram, 20% vai pat 25%. Tādējādi, kamēr nav veiktas minētas darbības un, lai novērstu situācijas, kad regulāri atsevišķiem lauksaimniekiem uz saimnieciska gada beigām, kas sakrīt par pavasara sējas darbiem, nav iespējams vairs iegadāties marķēto dīzeļdegvielu, jo piešķirtās dīzeļdegvielas apjoms jau ir izņemts, nav atbalstāms ZM izstrādātais MK noteikumu projekts par grozījumiem MK noteikumos Nr. 194. Tā kā noteikumu projekts paredz iespēju iegādāties lielāku dīzeļdegvielas, kam piemēro samazināto akcīzes nodokļa likmi, daudzumu, lūdzam aizpildīt anotācijas III. sadaļu, jo noteikumu projekta īstenošanas gadījumā samazinātos dīzeļdegvielas, kam būtu piemērojama akcīzes nodokļa standartlikme, patēriņš, attiecīgi samazinoties akcīzes nodokļa un pievienotās vērtības nodokļa ieņēmumiem un radot negatīvu fiskālo ietekmi. Lūdzam anotācijas III. sadaļas 6.1. punktā sniegt detalizētu fiskālās ietekmes aprēķinu, norādot arī prognozējamo dīzeļdegvielas, kas tiktu pieprasīta avansā, daudzumu 2021. -2023.gadā.Finanšu ministrija neatbalsta noteikumu projekta tālāku virzību, ja vienlaicīgi netiek norādīti negatīvo fiskālo ietekmi kompensējošie pasākumi, jo noteikumu projekta īstenošanas gadījumā samazinātos vidējā termiņā valsts budžetā plānotie akcīzes un pievienotās vērtības nodokļu ieņēmumi.**Finanšu ministrija (31.03.2021.)**Finanšu ministrijas ieskatā anotācijas III sadaļas 6.1.punktā norādītais prognozējamais dīzeļdegvielas apjoms, ko lauksaimnieki izņems avansā līdz šī gada 30.jūnijam, ir novērtēts par zemu – tiek pieņemts, ka tikai puse no lauksaimniekiem, kuri saskaņā ar Lauku atbalsta dienesta informāciju šī gada 19. martā jau bija izlietojuši visu apjomu, pieteiksies dīzeļdegvielas saņemšanai avansā. Turklāt līdz brīdim, kad noteikumi stāsies spēkā, lauksaimnieku skaits, kas būs izlietojuši visu saimnieciskajam gadam piešķirto degvielu, visdrīzāk, jau būs lielāks – attiecīgi palielinot avansā izņemtās dīzeļdegvielas apjomu. | **Ņemts vērā.**Noteikumu projekta anotācija papildināta ar III sadaļu.Attiecībā par iebildumā izteikto komentāru, ka, iespējams, ir nepieciešams arī pārskatīt atsevišķās lauksaimniecības nozarēs piešķiramā dīzeļdegvielas apjoma limitu uz vienu hektāru un ka ir vajadzīgs šī nodokļa atvieglojuma izvērtējums, norādām, ka Finanšu ministrija atbilstoši Valsts kontroles 2019. gada 31. maijā publicētajam ziņojumam “Nodokļu atlaides – neredzamie budžeta izdevumi” ir sagatavojusi informatīvo ziņojumu “Par spēkā esošo nodokļu atvieglojumu izvērtēšanu” (VSS-440, TA-1359) (turpmāk – informatīvais ziņojums) un tā precizēto redakciju 2021. gada 8. janvārī iesniegusi Valsts kancelejā izskatīšanai Ministru kabineta sēdē. Informējam, ka ar informatīvā ziņojuma 1.5.17. apakšpunktu Zemkopības ministrijai ir dots uzdevums izvērtēt akcīzes nodokļa atvieglojumu marķētai dīzeļdegvielai, ko izmanto lauksaimniecības produkcijas ražotāji. Attiecīgi Zemkopības ministrija, pildot šo uzdevumu, izvērtēs šī nodokļa atvieglojuma efektivitāti.**Ņemts vērā.**Precizēta noteikumu projekta anotācija III sadaļa. | Noteikumu projekta anotācijas III sadaļa.Noteikumu projekta anotācijas III sadaļa. |
| 8. | Noteikumu projekta anotācija. | **Finanšu ministrija (30.03.2021.)**Zemkopības ministrijas piedāvātais risinājums iegadāties avansā saimnieciskajam gadam piešķirto marķēto dīzeļdegvielu pavasara sējas darbiem pēc būtības neatrisinās situāciju ar piešķirtās marķētās degvielas pietiekamību nākošajā saimnieciskajā gadā. Atkārtoti vēršam uzmanību, ka anotācijā tā arī nav sīkāk izanalizēts, kādās lauksaimniecības nozarēs darbojas tie 2580 lauksaimniecības produkcijas ražotāji, kuriem šogad pietrūkst piešķirtā marķētās dīzeļdegvielas apjoma, kā arī netiek analizēts, cik lietderīgi tiek izmantots jau šobrīd piešķirtais dīzeļdegvielas apjoms, vai tas netiek izmantots kravas transportam vai arī privātajos transportlīdzekļos. Anotācijā nav norādīts, kādu īpatsvaru veido tie lauksaimniecības produkcijas ražotāji, kuriem ir pietrūcis piešķirtās marķētās dīzeļdegvielas, no kopējā lauksaimniecības produkcijas ražotāju skaita, kuriem ir piešķirtas tiesības iegādāties marķēto dīzeļdegvielu 2020./2021. saimnieciskajā gadā. | **Ņemts vērā.**Precizēts noteikumu projekta anotācijas I sadaļas 2.punkta teksts, II sadaļas 1. punkts.Par marķētās dīzeļdegvielas ar samazinātu akcīzes nodokli izmantošanas lietderību paskaidrojam, ka likuma “Par akcīzes nodokli” (turpmāk – likuma) 18. panta piektajā daļā ir noteikts, ka marķētu dīzeļdegvielu ar samazinātu akcīzes nodokļa likmi ir tiesības izmantot traktortehnikā un lauksaimniecības pašgājējmašīnās lauksaimniecības produkcijas ražošanai, lauksaimniecības zemes apstrādei, kā arī tādas meža vai purva zemes apstrādei, kurā kultivē dzērvenes vai mellenes, un zem zivju dīķiem esošās zemes apstrādei. Savukārt likuma 18. panta 5.1 daļā noteikts, ka marķēto dīzeļdegvielu, kurai piemēros samazinātu akcīzes nodokļa likmi, atļauts izmantot lauksaimniecības produkcijas ražotāja saražoto vai izaudzēto lauksaimniecības produktu un to audzēšanai nepieciešamo izejvielu pašpārvadājumiem Latvijas Republikā, ja pašpārvadājumus veic pats lauksaimniecības produkcijas ražotājs vai viņa darbinieks, izmantojot lauksaimniecības produkcijas ražotāja īpašumā vai valdījumā esošu kravas automobili (kurā sēdvietu skaits, neskaitot vadītāja sēdvietu, nepārsniedz četras sēdvietas).Zemkopības ministrijas rīcībā nav informācijas par administrējošo un kontrolējošo iestāžu konstatētiem gadījumiem, kad marķētā dīzeļdegviela ir izmantota nepamatoti, ievērojot likumā noteiktos mērķus, vai tādā transportlīdzeklī, kurā to izmantot nav atļauts. Ievērojot minēto, nav pamata Finanšu ministrijas paustajām bažām par to, ka marķētā dīzeļdegviela tiek izmantota nelietderīgi. | Noteikumu projekta anotācijas I sadaļas 2.punkts un II sadaļas 1. punkts. |
| Atbildīgā amatpersona |    |
|  | (paraksts\*) |

 Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032009040700300&Req=0101032009040700300&Key=0101032005062800473&Hash=).

|  |
| --- |
| (par projektu atbildīgās amatpersonas vārds un uzvārds) |
|  Zemkopības ministrijas Lauku attīstības atbalsta departamenta Valsts atbalsta plānošanas nodaļas vadītāja vietniece Agrita Karlapa  |
| (amats) |
| 67027216 |
| (tālruņa un faksa numurs) |
| agrita.karlapa@zm.gov.lv; |
| (e-pasta adrese) |